als_Latn dik_Latn sag_Latn
Asport – Presidenti i FSHF-së e parashikon si të “nxehtë” ndeshjen me Serbinë në kuadër të kualifikimeve për Euro 2016.
Presidenti i Federatës Shqiptare të Futbollit, Armand Duka, e ka konsideruar si tejet të vështirë grupin në të cilin ndodhet përfaqësuesja shqiptare për kualifikimet e evropianit të 2016-ës.
“Ne i kemi marrë një barazim Portugalisë në shtëpi dhe na ka mundur në minutat e fundit në Tiranë, ndaj sipas meje nuk është një skuadër që nuk mund të mposhtet. Armeninë e mundëm në miqësore, por normalisht pres një tjetër skuadër në ndeshjet kualifikuese, shto këtu edhe faktin se kanë një brez të mirë lojtarësh. Danimarka gjithashtu është një kundërshtar i fortë”, tha Duka për Supersport.
Ai e pranoi se ndeshja me Serbinë do të jetë e nxehtë. “Sa i përket Serbisë, që tani e imagjinoj se do të jetë një ndeshje e nxehtë, ndonëse unë uroj që të mos bëhet luftë. Kemi të bëjmë me vetëm një ndeshje dhe vetëm si të tillë duhet ta konsiderojmë. I kuptoj ndjesitë tona karshi kësaj skuadre dhe besoj se aty nuk do të na duhet motivim, pasi e kemi me tepri”, tha ai.
You must be logged in to post a comment Login
als_Latn als_Latn als_Latn als_Latn eng_Latn